કોઈ પણ શારીરિક તકલીફનું મૂળ તો આપણું મન જ છે. જો હૃદયનો વાલ્વ ખરાબ થવાની સમસ્યા હોય કે નળીઓમાં બ્લોકેજની સમસ્યા હોય તો ઈશાનની નકારાત્મકતા તો હોઈ જ શકે પણ હૃદયની વિવિધ તકલીફોમાં અન્ય નકારાત્મકતાનો વિચાર કરી શકાય. મારા લખાણોમાં મેં અનેકવાર જણાવ્યું છે તે મુજબ, કોઈ પણ એક જગ્યાની નકારાત્મકતાથી ખૂબ મોટી સમસ્યાઓ આવતી નથી અને કોઈ પણ એક દિશાનું નિરાકરણ શોધવાથી બધીજ સમસ્યાઓનું નિવારણ આવે તેવું ન બને. જેમ તાવ આવતો હોય તો દરેક વખતે એક જ દવા કામ નથી કરતી તેમ. જો સાચું કારણ મળે તો નિરાકરણ પણ યોગ્ય રીતે કરી શકાય.